section_heading: Radnja
paragraph_text: Kao i Povratak u budućnost 2, i ovaj film počinje gdje je završio prethodnik. Doc Brown slučajno je poslan natrag u 1885. kad ga je pogodio grom. Međutim, uspio je poslati Martyju pismo, napisavši u njemu gdje se nalazi vremenski stroj. Napisao je Martyju da ne dolazi po njega i da uništi stroj čim se vrati u 1985. Marty počne raditi s Docom iz 1955. i oni iskopavaju De Lorean iz rudnika. Prije nego što su napustili rudnik, otkrivaju nadgrobnu ploču na kojoj piše kako je tu 1885. pokopan Doc. Doca je u leđa upucao Biffov pradjed Buford "Ludi pas" Tannen zbog 80 dolara. Marty odlučuje, unatoč Docovim uputama, vratiti se u 1885. kako bi spasio prijatelja.